Vendsyssel FF kan meget vel blive det tredje nordjyske hold i Superligaen. Søndag gjorde holdet sit til, at næste sæson skal spilles i den fornemste række. Hjørrings nye stadion, Bredbånd Nord Arena skulle indvies og de inviterede gæster var divisionens ubesejrede tophold fra Lyngby. Simon Okosun satte for alvor gang i festen, da han 15 minutter inde i kampen gjorde det til 1-0 til hjemmeholdet. Færøske Hallur Hansson øgede knap 20 minutter senere føringen til 2-0. Stillingen holdt ind til 10 minutter før tid, hvor Lyngby fik reduceret. Men hjemmeholdet holdt stand og indtager nu førstepladsen i divisionen.
Bredbånd Nord Arena i Hjørring blev søndag indviet med maner, da Vendsyssel FF besejrede Lyngby 2-1 i 1. Division. Vendelboerne fører nu divisionen.